สุดระทึก ตร.ออสซี่เร่งค้นหาผู้อพยพ เชื่อหนี ไปซ่อนในดงจระเข้
ตร.ออสเตรเลียออกค้นหาผู้อพยพกว่าสิบคน เชื่อหลบซ่อนอยู่ในป่าโกงกาง โดยไม่รู้ว่าแถวนั้นเป็นแหล่งจระเข้ชุกชุม หลังพบแต่เรือประมงถูกจอดเกยตื้นริมทะเล จนนับเป็นเรือบรรทุกผู้อพยพลำแรกที่เล็ดลอดมาถึงออสเตรเลียในรอบเกือบ 4 ปี,เมื่อ 27 ส.ค.61 สำนักข่าวต่างประเทศ และรอยเตอร์ รายงานเกิดเหตุการณ์สุดหวาดหวั่น ตำรวจออสเตรเลียกำลังเร่งค้นหาผู้อพยพกว่าสิบคน เชื่อว่าพากันไปหลบซ่อนอยู่ในป่าโกงกาง โดยไม่รู้ว่าบริเวณนั้นเป็นแหล่งจระเข้ชุกชุม หลังจากเจ้าหน้าที่ได้พบเรือประมงลำหนึ่ง ถูกจอดเกยตื้นริมชายฝั่งทะเล ใกล้แม่น้ำเดนทรี เมืองพอร์ต ดักลาส ในรัฐควีนส์แลนด์ ทางตะวันออกเฉียงเหนือของออสเตรเลีย เมื่อวันอาทิตย์ที่ 26 ส.ค.ที่ผ่านมา ขณะที่เจ้าหน้าที่ตำรวจในพื้นที่ได้ควบคุมตัวผู้อพยพได้แล้ว 15 คน แต่เบื้องต้นไม่ทราบจำนวนผู้อพยพทั้งหมดที่โดยสารมากับเรือลำนี้,นายPeter Dutton  รมว.มหาดไทยออสเตรเลีย ระบุ เรือประมงดังกล่าวเชื่อว่ามาจากประเทศเวียดนาม ถือเป็นเรือลักลอบนำผู้อพยพเข้ามาถึงชายฝั่งออสเตรเลียได้เป็นลำแรก ในช่วงเวลากว่า 1,400 วัน หรือเกือบ 4 ปี ขณะที่ตอนนี้เจ้าหน้าที่ตำรวจกำลังค้นหาผู้อพยพที่หลบหนีอยู่ ขณะที่นายกเทศมนตรีท้องถิ่นเผยกับนักข่าวบีบีซีว่า ขณะนี้ ผู้อพยพเหล่านี้กำลังพาชีวิตตัวเองเข้าไปเสี่ยง เนื่องจากบริเวณนั้นเป็นแหล่งจระเข้ชุกชุม.
ตร.ออสเตรเลียออกค้นหาผู้อพยพกว่าสิบคน เชื่อหลบซ่อนอยู่ในป่าโกงกาง โดยไม่รู้ว่าแถวนั้นเป็นแหล่งจระเข้ชุกชุม หลังพบแต่เรือถูกจอดเกยตื้นริมทะเล 
เรือผู้อพยพ,ผู้อพยพ,ค้นหาผู้อพยพ,ออสเตรเลีย,ตร.ออสเตรเลีย